Diari Oficial de la Generalitat Valenciana


Sumari del DOGV 9600, del 22-05-2023 (2023/5248)

Anunci pel qual se sotmeten a nova informació pública les sol·licituds d'autorització administrativa prèvia i de construcció corresponents a la infraestructura d'evacuació d'una central fotovoltaica denominada Beneixama Hive, situada als termes municipals de Biar i Beneixama (Alacant). Expedient ATREGI/2019/25/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/5248


Data del document
:   28-04-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a nova informació pública les sol·licituds d'autorització administrativa prèvia i de construcció corresponents a la infraestructura d'evacuació d'una central fotovoltaica denominada Beneixama Hive, situada als termes municipals de Biar i Beneixama (Alacant). Expedient ATREGI/2019/25/03. [2023/5248]  
  
Als efectes previstos en:  
- el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de monts.  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a nova informació pública les sol·licituds d'autorització administrativa prèvia i de construcció de la infraestructura elèctrica d'evacuació que s'indica:  
Peticionari: Beneixama Hive, SL (NIF C21801559) i amb domicili social al carrer dels Reis Catòlics, núm. 31, 2n A, CP 03353 Alacant.  
Infraestructura d'evacuació de la central fotovoltaica denominada Beneixama Hive, amb potència a instal·lar 49,90 MW.  
Emplaçament de la infraestructura d'evacuació: polígon 14, parcel·les 16, 9005, 9004; polígon 16, parcel·les 77, 9007, 9006, 9004, 9008, 9005; polígon 19, parcel·la 9006; polígon 17, parcel·la 9019; polígon 18, parcel·les 9016, 9011; polígon 1, parcel·la 9010 del terme municipal de Biar (Alacant); polígon 5, parcel·les 9002, 9005, 9007, 9012; polígon 3, parcel·la 9007; polígon 7, parcel·la 9012; polígon 4, parcel·la 31, del terme municipal de Beneixama (Alacant).  
L'expedient inicialment va ser sotmés al tràmit d'informació pública i consultes corresponents per un termini de 30 dies, d'acord amb les previsions de l'article 9 del Decret 88/2005, de 29 d'abril, del Consell de la Generalitat. A aquest efecte, es va publicar un anunci en el Diari Oficial de la Generalitat Valenciana, de data 27 d'agost de 2020, i en el Butlletí Oficial de la Província d'Alacant, de data 15 de juliol de 2020. A causa de les modificacions substancials produïdes en la infraestructura d'evacuació per diferents informes i/o consultes realitzades als organismes/administracions amb béns o drets al seu càrrec afectats per la instal·lació elèctrica, així com a causa del condicionat del pronunciament ambiental emés, es procedeix a aquesta nova informació pública de la proposta d'infraestructura d'evacuació modificada.  
  
Consta en l'expedient de la Resolució d'11 de gener de 2023, del director general de Qualitat i Educació Ambiental, per la qual es formula la declaració d'impacte ambiental del projecte de planta solar fotovoltaica Beneixama Hive, SL, al terme municipal de Biar. Expedient: (1621430) 89/2025-CWD, publicada en el Diari Oficial de la Generalitat Valenciana, de data 20 de febrer de 2023 (núm. 9537), la qual considera acceptable el projecte de planta solar fotovoltaica, Beneixama Hive de 49.9 Mw, promogut per Beneixama Hive, SL, als termes municipals de Biar i Beneixama (Alacant), així com les seues instal·lacions elèctriques d'evacuació de l'energia a la xarxa de distribució (ES 30/132 kV i línia elèctrica 132 kV fins a ST Beneixama, en la qual s'estableixen les condicions ambientals, incloent-hi les mesures preventives, correctores i compensatòries, que resulten de l'avaluació ambiental practicada i s'exposen a continuació, en les quals s'ha de desenvolupar el projecte per a l'adequada protecció del medi ambient i els recursos naturals, sense perjudici de la prèvia obtenció de les autoritzacions sectorials que li siguen aplicables.  
Documents sotmesos a informació pública:  
- Projecte infraestructura d'evacuació «Projecte d'execució de la línia subterrània simple circuit a 132 kV SE Beneixama Hive-SE Beneixama».  
- Annex. «Projecte de desmantellament de la línia subterrània simple circuit a 132 kV SE Beneixama Hive-SE Beneixama».  
- Estudi d'inundabilitat.  
- Separates dirigides a:  
 Ajuntament de Biar  
 Ajuntament de Beneixama  
 Confederació Hidrogràfica del Xúquer, OA  
 Conselleria de Política Territorial, Obres Públiques i Mobilitat. Subdirecció General d'Infraestructura Verda, Paisatge i Gestió Territorial  
 Conselleria d'Agricultura, Desenvolupament Rural, Emergència Climàtica i Transició Ecològica  
 Conselleria de Política Territorial, Obres Públiques i Mobilitat. Direcció General d'Obres Públiques, Transports i Mobilitat Sostenible  
  
 Federació d'Esports de Muntanya i Escalada de la Comunitat Valenciana. Grup de Muntanya de Beneixama.  
Pressupost: 5.424.389,17 €  
Característiques principals:  
La nova línia elèctrica d'evacuació, totalment subterrània, té una longitud de 10.742 m, dels quals 7.948 m discorren pel terme municipal de Biar (Alacant) i 2.794 m pel terme municipal de Beneixama (Alacant), de simple circuit a 132 kV i un conductor RHZ1-RA+2OL 76/132kV 1x400KAl+H120. Té el seu origen en la SE Beneixama Hive 30/132 kV, la qual està situada en la parcel·la 16 del polígon 14, del terme municipal de Biar (Alacant), i discorrerà pràcticament de manera íntegra per camí públic, fins a les barres de 132 kV de la subestació SE Beneixama 132/400 kV, de titularitat del gestor de la xarxa de distribució, I-DE Redes Eléctricas Inteligentes, SAU, i que està situada en la parcel·la 31 del polígon 4 del terme municipal de Beneixama (Alacant).  
  
La documentació serà exposada per a consulta pública en l'adreça electrònica següent: https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià, en l'apartat «Informació pública», disponibles al dia següent de la publicació.  
  
La qual cosa es fa públic perquè en prengueu coneixement i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, núm. 29, així com dirigir a l'esmentat servei territorial les al·legacions que es consideren oportunes en el termini de 20 dies comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15667&version=amp o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos corresponents contra la resolució definitiva del procediment.  
  
Alacant, 28 d'abril de 2023.- La cap del Servei Territorial d'Indústria, Energia i Mines d'Alacant: Rosa M. Aragonés Pomares.